《观拽龙舟怀裴宋韩李》
宋代·梅尧臣

截春流，筑沙坻。
拽龙舟，过天池。
尾矫矫，角岐岐。
千夫推，万鳞随。
惊鸿鹄，沉鱼龟。
春三月，轻服时。
薄水殿，习水嬉。
马特特，来者谁。
魏公子，人不窥。
车辚辚，集其涯。
邯郸倡，士交驰。
银缾索酒倾玻璃，用钱如水赠舞儿。
却入上苑看斗鸡，击球弹金无不为。
适闻天子降玉辇，当门虎脚看大旗。
春风吹花入行幄，红锦百尺争蛟螭。
云盖回，彩缆维，明年结客观未迟。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。